Cságoly Ferenc

Cságoly Ferenc (ejtsd: [cságoli]) (Nagykanizsa, 1948. október 1. –) Kossuth-díjas magyar építész, egyetemi tanár, a Magyar Tudományos Akadémia rendes tagja.

Életpályája 
Cságoly Nagykanizsán született. Miután 1967-ben, a fővárosi Bolyai János Gimnáziumban leérettségizett, a Budapesti Műszaki Egyetem Építészmérnöki Karán folytatta tanulmányait, és itt is szerzett diplomát 1972-ben.

Bár egy ideig a filmrendezői szakma vonzotta, édesapja ösztönzésére az építészet felé fordult.

Harmadéves korában, középület-tervezés tárgyból Török Ferenc lett a korrektora, aki nagy hatást tett tanítványa szemléletmódjára, ízlésvilágára. 

Diplomavédésén a bizottság egyik tagja Jurcsik Károly volt, aki meghívta műtermébe, a Lakótervhez (1972–1974) és a MÉSZ Mesteriskola egyik mestere is volt.

Az 1970-es évek közepén Egerbe költözött, ahol 1974 és 1979 között a Heves Megyei Tanácsi Tervező Vállalatnál dolgozott. 1979-ben családjával együtt visszaköltözött Budapestre, és az Általános Épülettervező Vállalatnál Varga Levente műtermében tervezett, 1979–1989-ig. Tíz év után, (1989–1990) a XI. Kerületi Építész Stúdiónál, mint vezető tervező helyezkedett el.

1991-ben, ÉPÍTÉSZ STÚDIÓ KFT néven saját építészstúdiót alapított Pálfy Sándor építész barátjával. Nemcsak épületeket terveztek, hanem elkészítettek néhány építéselméleti, urbanisztikai munkát is.

Ebből az időszakból a legismertebb épületei közé tartozik a Fény utcai piac, a Számadó utcai apartman ház, a Szellőrózsa utcai óvoda, a Mády Lajos utcai digitális telefonközpont, valamint az Óbudai Gázgyár területén felépített Graphisoft Park.

A Mesteriskola befejezése után néhány évvel Cságoly külsős óraadó lett BME Középülettervezési tanszékén, és közel huszonöt évig oktatott az intézményben. 2001-ben a tanszék vezetőjévé nevezték ki, mely tisztséget 2011-ig töltötte be. Időközben (1997) a Mesteriskola mestere lett, illetve vezetőségi tagja az BME Építészmérnöki Kar DLA Doktori Iskolájának.

Szakmai közéleti tevékenysége is jelentős.: Tagja, illetve tagja volt: a Magyar Építőművész Szövetségnek (1972–1990), az Építőipari Tudományos Egyesületnek (1972–1979), a Magyar Építészek Szövetsége és Kamarájának (1990–1996), egy időben vezetőségi tagja is, a Budapest Fővárosi Központi Tervtanácsnak (1990–2001), a Budapesti Építész Kamara és annak különböző bizottságainak (1996-tól), az Építész Mester Egyletnek (1992-től), az Ybl Miklós-díj Bizottságnak (1997–1999), a BME Építészmérnöki Kar Doktori és Habilitációs Bizottságának (2000-től), a BME Építészmérnöki Kar Doktori Iskolája vezetőségének (2001-től).

Munkáit számos díjjal ismerték el, többek között: a Hadtörténeti Intézet és Múzeum rekonstrukciójának megtervezéséért 1986-ban Honvédelmi emlékérmet kapott, 1993-ban Ybl Miklós-díjjal, 2003-ban Kossuth-díjjal tüntették ki – utóbbi indoklása szerint "korszerű, – műszaki és művészeti értelemben is – előremutató törekvéseket képviselő munkásságáért, az építészeti közéletben való tevőleges részvételéért, tudományos és oktatói tevékenységéért". 2003-ban védte meg akadémiai doktori értekezését, 2007-ben pedig megválasztották a Magyar Tudományos Akadémia levelező, 2013-ban rendes tagjává.

Díjai, elismerései 

 1972 Diploma díj I. fokozat
 1986 Honvédelmi Érdemérem (Hadtörténeti Múzeum tervezéséért)
 1993 Ybl Miklós-díj
 1998 Budapest Építészeti Nívódíja (Nagydíj: Graphisoft székház)
 1998 Budapest Építészeti Nívódíja (Különdíj: Fény utcai piac)
 1999 Pro Architectura díj
 1999 Sao Paolo-i Építészeti Biennále, Ex Aequo díj (Számadó utai apartman épületeiért)
 2000 Magyar Ingatlanfejlesztési Pályázat II. díj (Graphisoft Park)
 2000 Magyar Ingatlanfejlesztési Pályázat FVM különdíja (Gödöllői piac és Múzeum épületéért)
 2000 Steindl Imre-díj 
 2001 FIABCI Prix d’Exellance Nemzetközi Ingatlanfejlesztési Pályázat (különdíj: Gödöllői Piac, Múzeum)
 2002 Budapest Építészeti Nívódíja
 2002 Budapest II. kerület díszpolgára cím
 2003 Kossuth-díj
 2003 Budapest Építészeti Nívódíja
 2006 Brick Award díja
 2007 Prima-díj

Művei

Tervek és megvalósult épületek
 1973. Kőbánya városközpont rendezése, Budapest, X.
 1973. Postai Pavilonok és kislétesítmények
 1974. Ifjúsági Központ, Budapest, József A. Lakótelep
 1975. 100 férőhelyes óvoda, Lőrinci
 1975. Bükki Nemzeti Park fogadóépülete
 1975. Heves megyei Csecsemőotthon, Eger, Petőfi utca
 1976. 50 férőhelyes óvoda, Istenmezeje
 1976. Kalinyin városrész déli kapuja, Kaposvár
 1976. Nagylakásos művésztelep, Gárdonyi kert, Eger
 1977. 230 lakásos lakóház, Eger, Északi Lakótelep
 1977. 50 férőhelyes óvoda, Tarnazsadány
 1977. Közigazgatási központ, Eger
 1977. Öt lakásos lakóház, Eger, Kossuth Lajos utca
 1977. Üdülő rekonstrukció, Hollóháza.
 1978. 12 tantermes általános iskola, Gyöngyös
 1978. 24 tantermes gimnázium, Gyöngyös
 1978. Orvos- és nővérszállás, Eger, Széchenyi utca
 1979. 70 lakásos sorháztelep, Budapest, XII. Mártonhegy
 1979. Avas déli városrész beépítési terve, Miskolc
 1979. Kulturális központ, Eger
 1980 Irodaház központ, Kecskemét, Dobó körút (Turányi Gáborral)
 1982. Két 12 tantermes általános iskola, Líbia
 1982. Városközpont rendezése, Nyírbátor
 1983. Magánlakóház, Budapest, III. kerület.
 1983. Tanulmányi- és továbbképző központ, Miskolc, Miskolctapolca
 1984. Szabadidőközpont, Budapest, IV. Újpest, István út
 1986. Irodaház, Budapest, II. Ürömi utca
 1987. Hadtörténeti Intézet és Múzeum fejlesztése
 1987. Városközpont rendezése és fejlesztése, Keszthely
 1988. Általános iskola és városi szabadidőközpont, Balassagyarmat
 1988. Kulturális és Közösségi Központ, Nyírbátor
 1988. MTI üdülő és továbbképző központ, Siófok
 1988. Négylakásos lakóház, Budapest, XI. Háromszék utca
 1988. Palatinus házak átalakítása, Budapest, XIII. Pozsonyi út
 1988. Társasház, Budapest, XI. Háromszék utca
 1989. Lakóházak és üzletek, Budapest, I. Tábor utca
 1989. MINOLTA irodaház, Budapest, XI. Nagyszőlős utca
 1989. MTI üdülő és továbbképző központ, Siófok
 1989. Szálloda, szabadidőközpont, Budapest, XI. Budaörsi út
 1989. VILLÉRT irodaház, Budapest, XI. Fehérvári út
 1990. Magánlakóház, Budapest, XII. Fodor utca
 1991. Apartmanház, Budapest, XI. Számadó utca (Hőnich Richárddal). Megépült.
 1991. Gellért szálló bővítése, Budapest, XI. (Pálfy Sándorral)
 1991. Panzió-étterem, Budapest, I. Szalag utca
 1992. 100 férőhelyes óvoda, Budapest, X. Szellőrózsa utca (Fejérdy Péterrel)
 1992. Általános iskola és TV stúdiók, Paks (Balázs Mihállyal és Karácsony Tamással)
 1992. Budafok városközpont rendezése, Budapest, XXII.
 1992. Cságoly Ferenc, Csuportné Tátrai Judit, Kiss Katalin, Hajnóczi Péter, Kapitány József, Karácsony Tamás, Kund Ferenc, Meggyesi Tamás, Pálfy Sándor: Budapest Karaktertérkép, Értékkataszter
 1992. Cságoly Ferenc, Csuportné Tátrai Judit, Kiss Katalin, Hajnóczi Péter, Kapitány József, Kerekes György, Meggyesi Tamás, Pálfy Sándor: Budapest Karakterterv Metodika
 1992. Ferences Templom új liturgikus tere, Budapest, II. Margit körút (Hönich Richárddal)
 1992. Komplex irodaház, Abu Dhabi
 1993. Alkotmánybíróság elnökének rezidenciája, Budapest, XII. Rege utca (Sólyom Benedekkel)
 1993. Alkotmánybíróság új székháza – rekonstrukció, Budapest, I. Donáti u. 35-45
 1993. Piran (Szlovénia): Nemzetközi Építészeti Kiállítás (épület)
 1994. 150 férőhelyes óvoda, Budapest, II. Frankel Leó u.
 1994. A budapesti ÁRT ajánlott karaktervédelmi szabályozása
 1994. Cságoly Ferenc, Csuportné Tátrai Judit, dr Hajnóczi Péter, Pálfy Sándor: A budapesti Világörökségi Körzet értékkatasztere
 1994. Cságoly Ferenc, André Zoltán, Balogh Ágnes, Csuportné Tátrai Judit, Hajnóczi Péter, Hőnich Richárd, Kolba Mihály, Makrai Sándor, Pálfy Sándor, Sólyom Benedek: Budapest műemléki jellegű területeinek és műemléki körzeteinek értékkatasztere
 1994. Digitális Telefonközpont, Budapest, IV. Mádl L. utca
 1994. Előhasznosítású egyetemi kulturális központ, Budapest, XI. EXPO (Keller Ferenccel)
 1994. Előhasznosítású egyetemi sportszálló, étterem, Budapest, XI. EXPO (Hőnich Richárddal)
 1994. Kájoni János Ferences Ház, Budapest, II. Szilfa utca
 1994. Mozi és vegyes rendeltetésű épület, Budapest, IV. Újpest, Árpád út
 1994. Vegyes rendeltetésű irodaház, Budapest, IV. István utca
 1995. Ferences Kolostor bővítése, Szécsény
 1995. Szépművészeti Múzeum új könyvtárépülete, Budapest, VI. Szondy utca
 1995. Tömbrehabilitáció, Budapest, VIII. Akácfa utca
 1996. Három diplomataház (tanulmányterv), Budapest, II.
 1996. Szent György tér rendezése, Budapest, I. (Török Ferenccel, Lázár Antallal, Ferencz Istvánnal).
 1997. Collegium Budapest lakóháza, Budapest, I. Szabó Ilonka utca
 1997. Fény utcai Piac, Budapest, II. (Hőnich Richárddal és Bozó Andrással). Megépült.
 1997–1998. Graphisoft Park, Graphisoft Székház, Budapest, III. Záhony utca 7. "G" épület (Keller Ferenccel). Megépült.  
 1997. Iroda-, üzlet- és lakóház, Budapest, II. Bécsi út
 1997. Magánvilla, Budapest, XII. Lóránt u. (Nagy Ivánnal)
 1997. Magyar Nagykövetség épülete az Unter den Linden-en, Berlin
 1997. Új Nemzeti Színház épülete, országos tervpályázat – 2. díj. (Keller Ferenccel, Pálfy Sándorral, Lázár Antallal)
 1998. Gödöllői Városi Múzeum (Sólyom Benedekkel)
 1998. Városi Piac, Gödöllő (Marosi Bálinttal és Féllix Benedekkel)   
 1999. Családi ház, Budapest, II. Barlang utca
 1999. Irodaház, Budapest, V. Kossuth Lajos utca
 2000. OTP Központi Irodaház, Budapest, XIII. Váci út (Keller Ferenccel és Hönich Richárddal)
 2001. Bérirodaház, Budapest, IX. Könyves K. krt. (Fialovszky Tamással)
 2001. Buszvégállomás rekonstrukciója, Budapest, II. Pasaréti tér (Sólyom Benedekkel)
 2001. Lakóház, Casa Meditarrana, Pécs (Sajtos Gáborral)
 2001. Lakópark, Budapest, II. Barlang utca (Keller Ferenccel) 
 2001. Magánvilla, Budapest, XII. Őzike utca (Félix Zsolttal)
 2001. Római Katolikus Templom és Gyülekezeti Ház, Gödöllő (Fialovszky Tamással, és Ivanics Évával)
 2001. Vegyes rendeltetésű épület, Pécs, Barbakán tér 3 (Keller Ferenccel) 
 2002. Alkotás Point Irodaház, Budapest, XII. Alkotás u. 48-50 (Keller Ferenccel és Hőnich Richárddal)
 2002. Irodaház 1. ütem (Science Park), Budapest, XI. Irinyi u. (Nagy Ivánnal)
 2002. Iskolabővítés, Budapest, II. Medve utca (Sólyom Benedekkel)
 2002. Városháza, Budakeszi (Sólyom Benedekkel)
 2003. Budavár – Várkapu (Hőnich Richárddal)
 2003. Szálloda és irodaház, Budapest, VII. Blaha Lujza tér
 2004. Irodaház 2. ütem (Science Park), Budapest, XI. Irinyi u. (Nagy Ivánal)
 2004. Szent György tér, Budapest, I. (Hőnich Richárddal, s Szabó Leventével)
 2005. „Light Corner” (CIB Bank) Irodaház, Budapest, II. Petrezselyem utca 2-8 (Nagy Ivánnal)
 2005. Pasaréti tér térrendezés, Budapest, II. (Fialovszky Tamással)
 2005. Rákóczi Gimnázium rekonstrukciója, Budapest (Keller Ferenccel, és Sólyom Benedekkel)
 2008. Művelődési ház rekonstrukció és bővítés, Paks (Tervezőtársak: Borsos Melinda, Dobos András, Galambos Miklós, Koós Mariann). Tervpályázat I. díj.   
 2008. Népliget Center Irodaház, Budapest, IX. Könyves K. Krt. 11. (Hőnich Richárddal)

Néhány könyve és publikációja
 Budapest Karaktertérkép, Értékkataszter (Budapest, 1992), tanulmány
 Budapest Karakterterv Metodika (Budapest, 1992), tanulmány
 Középületek; szerk. Cságoly Ferenc; Terc, Bp., 2004 + CD-ROM
 Cságoly; szerk., interjú Somogyi Krisztina; Kijárat, Bp., 2004
 Budapest – európai metropolisz, vagy nemzeti főváros? Magyar Tudomány 2005/5 (537–544)
 Az építészeti mű szellemi meghatározottsága, in: Épített jövőnk– Budapest 2005 – MTA Társadalomkutató Központ (91–127)
 Az építészet útjai és tévútjai, in: Épített jövőnk – Budapest 2005 – MTA Társadalomkutató Központ (127–161)
 Hatalom és építészet, in: Tóth Szergej (szerk.): Hatalom interdiszciplináris megközelítésben – Juhász Gyula Felsőoktatási Kiadó, Szeged, 2006 (49–55)
 Környezetünk állapota és az építészet felelőssége. Székfoglaló előadások a Magyar Tudományos Akadémián. Magyar Tudományos Akadémia, Budapest, 2013.
 Három könyv az építészetről, 1-3.; Akadémiai, Bp., 2013–2014
 1. A szépség; 2013
 2. A hasznosság; 2014
 3. A tartósság; 2014
 Építészet és kultúra. Esszék az építészetről, kultúráról, művészekről és művekről, 1-2.; Terc, Bp., 2019

Kiállításai

 1981 – Budapest: Építészeti tendenciák Magyarországon (épülettervvel)
 1992 – Budapest: Bécs-Budapest urbanisztikai kiállítás (várostervvel)
 1993 – Piran (Szlovénia): Piranesi Nemzetközi Építészeti Kiállítás (épülettel)
 1994 – Budapest: Építészet 1991–1994 (épülettel)
 1995 – Budapest: Városvédő Egyesület kiállítása (épülettel)
 1995 – Prága: Színháztervezési quadriennálé (épülettervvel)
 1995 – Boston (USA) Architectural Center: Bécs, Budapest, Prága építészete (épületekkel)
 1997 – Budapest: egyéni kiállítás (épületekkel, tervekkel)
 1998 – Piran (Szlovénia): Piranesi Nemzetközi Építészeti Kiállítás (épülettel)
 1999 – Peking: UIA kiállítás, magyar építészet szekció (épülettel)
 1999 – Berlin: Magyar építészeti kiállítás (épülettel, tervekkel)
 1999 – Sao Paolo: Nemzetközi Építészeti Biennále (épületekkel)
 2000 – Genf: Magyar építészeti kiállítás (épülettel, tervekkel)
 2001 – Stuttgart: Magyar építészeti kiállítás (épülettel, tervekkel)

Képgaléria

Jegyzetek

Források 
 Cságoly Ferenc munkássága 
 
 Cságoly Ferenc – MTA
 Cságoly Ferenc – KÖZÉP
 Cságoly Ferenc – Sulinet
 Magyar Tudomány 167. évf. (2007) 7. sz.) 
 Cságoly Ferenc díszpolgár (2008-10-25)

További információk
 A Hadtörténeti Intézet és Múzeum rekonstrukciója, Budapest (Magyar Építőművészet 1987/6. sz. 41-43. old.)
 Klein Rudolf, Lampel Éva-Lampel Miklós: Kortárs magyar építészeti kalauz (OCTOGON könyvek 1. Vertigo, Budapest 2001. 80., 92. 117., 123. oldal)
 Magyar Tudomány 2005/5 537. oldal 
 ÉPÍTÉSZFÓUM 2009-10-05 
 ÉPÍTÉSZFÓRUM. Cságoly Ferenc  
 Cságoly Ferenc és Keller Ferenc művei az aquincumi gázgyári parkban
 ÉPÍTÉSZFÓRUM. A Graphisoft fejlesztő épülete 

Magyar építészek
Magyar egyetemi, főiskolai oktatók
MTA-tagok
Kossuth-díjasok
Nagykanizsaiak
Ybl Miklós-díjasok
1948-ban született személyek
Prima díjasok
Steindl Imre-díjasok
Kotsis Iván-érmesek
Élő személyek